CELEX: 62015CN0140
Language: mt
Date: 2015-03-24 00:00:00
Title: Kawża C-140/15 P: Appell ippreżentat fl-24 ta’ Marzu 2015 mill-Kummissjoni Ewropea mis-sentenza mogħtija mill-Qorti Ġenerali (It-Tielet Awla) fl-20 ta’ Jannar 2015 fil-Kawża T-111/12, Spanja vs Il-Kummissjoni

11.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/19
            
         Appell ippreżentat fl-24 ta’ Marzu 2015 mill-Kummissjoni Ewropea mis-sentenza mogħtija mill-Qorti Ġenerali (It-Tielet Awla) fl-20 ta’ Jannar 2015 fil-Kawża T-111/12, Spanja vs Il-Kummissjoni
   (Kawża C-140/15 P)
   (2015/C 155/21)
   Lingwa tal-kawża: l-Ispanjol
   
      Partijiet
   
   
      Appellanti: Il-Kummissjoni Ewropea (rappreżentanti: D. Recchia u S. Pardo Quintillán, aġenti)
   
      Parti oħra fil-proċedura: Ir-Renju ta’ Spanja
   
      Talbiet tal-appellanti
   
   
               —
            
            
               li tiġi annullata s-sentenza tal-Qorti Ġenerali tal-20 ta’ Jannar 2015 fil-Kawża T-111/12, Spanja vs Il-Kummissjoni;
            
         
               —
            
            
               tibgħat lura l-kawża lill-Qorti Ġenerali sabiex tiġi deċiża minn din tal-aħħar;
            
         
               —
            
            
               tikkundanna lir-Renju ta’ Spanja għall-ispejjeż.
            
         
      Aggravji u argumenti prinċipali
   
   L-appell ippreżentat mill-Kummissjoni jirreferi għas-sentenza tal-Qorti Ġenerali tal-20 ta’ Jannar 2015 fil-Kawża T-111/12. Permezz ta’ din is-sentenza, il-Qorti Ġenerali annullat id-Deċiżjoni tal-Kummissjoni C (2011) 9990 tat-22 ta’ Diċembru 2011, li tnaqqas l-għajnuna tal-Fond ta’ Koeżjoni mogħtija għal ċerti proġetti.
   Insostenn tal-appell tagħha, il-Kummissjoni tinvoka żewġ aggravji. Prinċipalment, il-Kummissjoni tikkunsidra li l-Qorti Ġenerali wettqet żball ta’ liġi meta stabbiliet li l-Kummissjoni kellha tadotta d-deċiżjoni dwar korrezzjonijiet finanzjarji f’terminu, li huwa ddeterminat mill-att bażiku fis-seħħ fid-data tas-seduta bejn il-Kummissjoni u l-Istat Membru. Sussidjarjament, il-Kummissjoni tallega li l-Qorti Ġenerali wettqet żball ta’ liġi meta stabbiliet li t-terminu impost fuq il-Kummissjoni għat-teħid tad-deċiżjoni dwar korrezzjoni finanzjarja huwa terminu imperattiv, u n-nuqqas ta’ osservanza tiegħu jikkostitwixxi ksur ta’ rekwiżit proċedurali sostanzjali li jagħmel invalida d-deċiżjoni meħuda barra dan it-terminu.